tartuNLP/wikipedia-smugri-20251201 huggingface dataset:
Корея Калык-Демократи Республика

Корея Калык-Демократи Республика () – Азиысь кун. Солэн бускельёсыз: Китай, Россия но Республика Корея. Корея Калык-Демократи Республикаын улӥсьёслэн лыдзы – 22 224 195 адями (2002), музъемезлэн быдӟалаез – 120 540 км². Шоркар – Пхеньян.
Кувейт

Кувейт () – Шор Шунды ӝужан палысь кун. Солэн бускельёсыз: Сауд Аравия но Ирак. Кувейтын улӥсьёслэн лыдзы – 2 041 961 адями (2001), музъемезлэн быдӟалаез – 17 820 км². Кувейтлэн шоркарез – Кувейт.
Ливан

Ливан () – Азиысь кун. Солэн бускельёсыз: Израиль но Сирия. Ливанын улӥсьёслэн лыдзы – 3 826 018 адями (2005), музъемезлэн быдӟалаез – 10 452 км². Ливанлэн шоркарез – Бейрут.
Малайзия

Малайзия () – Азиысь кун. Солэн бускельёсыз: Таиланд, Индонезия, Сингапур но Бруней. Малайзиын улӥсьёслэн лыдзы – 25 180 000 адями (2004), музъемезлэн быдӟалаез – 329 750 км². Малайзилэн шоркарез – Куала-Лумпур.
Мальдив

Мальдив () – Азиысь кун. Мальдивын улӥсьёслэн лыдзы – 349 106 адями (2004), музъемезлэн быдӟалаез – 298 км². Мальдивлэн шоркарез – Мале.
Непал

Непал () – Азиысь кун. Солэн бускельёсыз: Индия но Китай. Непалын улӥсьёслэн лыдзы – 27 676 457 адями (2005), музъемезлэн быдӟалаез – 140 800 км². Непаллэн шоркарез – Катманду.
Культура.
&lt;br&gt;
Пакистан

Пакистан – Азиысь кун. Солэн бускельёсыз: Индия, Иран, Афганистан но Китай. Пакистанын улӥсьёслэн лыдзы – 150 694 740 адями (2003), музъемезлэн быдӟалаез – 803 940 км². Пакистанлэн шоркарез – Исламабад.
Сингапур

Сингапур (, , , ) – Азиысь кун. Сингапурын улӥсьёслэн лыдзы – 4 425 720 адями (2005), музъемезлэн быдӟалаез – 692,7 км².
Таджикистан

Республика Таджикистан (таджик кылын Ҷумҳурии Тоҷикистон яке جمهوری تاجیکستان‎) — Азиысь таджикъёслэн кунзы. Официальной кылыз — таджик кыл.
Солэн бускельёсыз: Афганистан, Китай, Киргизия но Узбекистан. Таджикистанын улӥсьёслэн лыдзы — 6 863 752 адями (2003), музъемезлэн быдӟалаез — 143 100 км². Таджикистанлэн шоркарез — Душанбе.
Таиланд

Таиланд () – Азиысь кун. Солэн бускельёсыз: Лаос, Камбоджа, Малайзия но Мьянма. Таиландын улӥсьёслэн лыдзы – 65 444 371 адями (2005), музъемезлэн быдӟалаез – 514 000 км². Таиландлэн шоркарез – Бангкок.
Тайвань

Тайвань – Азиысь кун. Тайвань кылле нимаз шормуӵ вылын (нимыз – озьы ик Тайвань, азьвыл нимыз – Формоза), китай ярдурлы матын. Тайваньын улӥсьёслэн лыдзы – 22 894 384 адями (2004), музъемезлэн быдӟалаез – 35 980 км². Тайваньлэн шоркарез – Тайпей.
Республика Корея

Республика Корея () – Азиысь кун. Солэн бускельёсыз: Корея Калык-Демократи Республика. Кореын улӥсьёслэн лыдзы – 48 422 644 адями (2005), музъемезлэн быдӟалаез – 99 274 км². Кореялэн шоркарез – Сеул.
Венгрилэн гимнэз

Венгрилэн гимнэз — «Isten, áldd meg a magyart» («Инмаре, бакель кар венгръёсты»). Крезьгурез Ференц Эркельлэн, кылъёсыз Ференц Кёльчеилэн.
"A magyar nép zivataros századaiból"
Isten, áldd meg a magyart
Jó kedvvel, bőséggel,
Nyújts feléje védő kart,
Ha küzd ellenséggel;
Bal sors akit régen tép,
Hozz rá víg esztendőt,
Megbűnhődte már e nép
A múltat s jövendőt!
Őseinket felhozád
Kárpát szent bércére,
Általad nyert szép hazát
Bendegúznak vére.
S merre zúgnak habjai
Tiszának, Dunának,
Árpád hős magzatjai
Felvirágozának.
Értünk Kunság mezein
Ért kalászt lengettél,
Tokaj szőlővesszein
Nektárt csepegtettél.
Zászlónk gyakran plántálád
Vad török sáncára,
S nyögte Mátyás bús hadát
Bécsnek büszke vára.
Hajh, de bűneink miatt
Gyúlt harag kebledben,
S elsújtád villámidat
Dörgő fellegedben,
Most rabló mongol nyilát
Zúgattad felettünk,
Majd töröktől rabigát
Vállainkra vettünk.
Hányszor zengett ajkain
Ozman vad népének
Vert hadunk csonthalmain
Győzedelmi ének!
Hányszor támadt tenfiad
Szép hazám, kebledre,
S lettél magzatod miatt
Magzatod hamvvedre!
Bújt az üldözött, s felé
Kard nyúlt barlangjában,
Szerte nézett s nem lelé
Honját e hazában,
Bércre hág és völgybe száll,
Bú s kétség mellette,
Vérözön lábainál,
S lángtenger fölette.
Vár állott, most kőhalom,
Kedv s öröm röpkedtek,
Halálhörgés, siralom
Zajlik már helyettek.
S ah, szabadság nem virul
A holtnak véréből,
Kínzó rabság könnye hull
Árvák hő szeméből!
Szánd meg Isten a magyart
Kit vészek hányának,
Nyújts feléje védő kart
Tengerén kínjának.
Bal sors akit régen tép,
Hozz rá víg esztendőt,
Megbűnhődte már e nép
A múltat s jövendőt!
1959 ар

Мар вал Удмуртиын но дуннеын 1959 аре
1959-тӥ аре вордскемын:.
7 толсуре – Иноземцева, Татьяна Васильевна, Вавож ёросысь администрацилэн йырыз.
7 толсур

Учыръёс.
Учыръёс 7-тӥ толсуре:
Вордскемын.
7-тӥ толсуре вордскемын:
Кулэмын.
7-тӥ толсуре кулэмын:
Узбекистан

Узбекистан () — Азиысь кун. Солэн бускельёсыз: Казахстан, Киргизия, Таджикистан, Афганистан но Туркмения. Узбекистанын улӥсьёслэн лыдзы — 37 543 167 адями (2024), музъемезлэн быдӟалаез — 448 978 км². Узбекистанлэн шоркарез — Ташкент.
Филиппин

Филиппин (, ) – Азиысь кун. Филиппинын улӥсьёслэн лыдзы – 87 857 473 адями (2005), музъемезлэн быдӟалаез – 300 000 км². Филиппинлэн шоркарез – Манила.
Бенин

Бенин – Африкаысь кун. Бенинын улӥсьёслэн лыдзы – 7 041 490 адями, музъемезлэн быдӟалаез – 112 620 км².
Ботсвана

Ботсвана ( англи но тсвана кыл Botswana )– Африкаысь кун. Ботсванаын улӥсьёслэн лыдзы – 1 573 267 адями (2003), музъемезлэн быдӟалаез – 600 370 км². Ботсваналэн шоркарез – Габороне.
Айво Иви

Айво́ Иви́ — Иван Григорьевич Векшинлэн чеберлыко литература удысын уже кутоно кушем нимыз. Вордскемын 1897-тӥ аре туала Грах ёрослэн музъем вылаз Ускы (ӟуч нимыз Кузебаево) гуртын. Ашальчи Окилэн агаез.
Айво Иви XX даурлэн кызетӥ аръёсы гожъяз усто серемес веросъёс но юморескаос, кылбуръёс но гожъяз. 1927-тӥ аре солэн кык книгаез потэ: «Серем пырыёс» но «Шулдыр даур». Кузебай Гердэн ӵош дышетскиз Мускоын, Высшей литературно-художественной институтын (кӧня ке дыр ӵоже дышетскем бераз дышетемэсь дугдоно луиз но вордскем шаераз бертӥз). Куамынэтӥ аръёсы политикаен герӟаськем мугъёсын гожъямысь но дугдоно луиз.
Кулӥз 1963-тӥ арын.
Ашальчи Оки

Акилина Григорьевна Векшина ("литература удысын уже кутоно кушем нимыз" Ашальчи́ Оки́) — тодмо удмурт кылбурчи, гожъяськись но эмъясь. Ашальчи — сяськалэсь нимзэ псевдоним.
Улон сюресэз.
Вордскемын 1898-тӥ аре 16-тӥ оштолэзе туала Грах ёрослэн музъем вылаз Ускы (ӟуч нимыз Кузебаево) гуртын. Айво Ивилэн сузэрез.
Нырысь-валысь дышетскиз гуртысьтызы 2 классъем школаын. Собере выжиз Марий АССР-ысь Карлыган черкогуртэ. Тае йылпумъямез бере дышетӥсь луиз (Окилы соку 16 арес гинэ вал). 1919-тӥ арын дышетсконзэ азьланьтӥз Казаньысь рабфакын. Бырйиз эмъясьлэсь удыссэ. 1928-тӥ арозь тыршиз син эмъясь луыса. Уно калыкез утиз синтэм кылёнлэсь. Трахома висёнэн ӟеч-ӟеч нюръяськемез понна басьтӥз Удмурт АССР-ысь дано врачлэсь нимзэ. Быдӟым война дыръя Оки хирург кариськиз. Ож йылпумъяськем бере ужаз Алнаш черкогуртысь больницаын. Акилина Векшина — УАССР-ысь дано эмъясь.
1933 но 1937 аръёсы сое политикаен герӟаськем мугъёсын янгыше уськытыны тыршиллям но кӧня ке дыр ӵоже пытсэт сьӧрын но возиллям, но янгыше уськытэмзы вал юнме шорысь. Озьы ке но, Ашальчи литература удысын ужамысь дугдоно луиз.
Кулӥз 1973 аре 31 коньывуонэ Алнашын. Алнаш черкогуртын усьтэмын быдӟым кылбурчилы сӥзем музей.
Творчествоез.
Ашальчи Оки — удмурт калыклэн яратоно кылбурчиез. Кылбуръёсыз пӧлысь куд-огез пӧрмытэмын кырӟанлы, соосты али но яратыса кырӟало. Печатласькыны 1918 арысен кутскиз «Гудыри» но «Виль синь» газетъёсын. 1928 аре солэн кык книгаез потэ: «Сюрес дурын» удмурт кылын но «О чём поёт вотячка» ӟуч кылын (та книгалы кылбуръёссэ берыктӥз но дасяз Кузебай Герд), «Мар тодӥз тракома сярысь Карпа агай» (1930) но «Мон тодам вайисько» (1968). Со сяна, Ашальчи кӧня ке туж устоесь очеркъёс но гожтӥз. Ашальчи Оки нылпиослы сӥзьыса но кылбуръёс, очеркъёс, веросъёс пӧрмытъяз. Но калыклы усьтӥськиз кылбуръёсыныз — лирической героез мур пуштросъем, малпаськонэ выйытӥсь.
Лина Григорьевна улонысь кошкем бере эшшо куать бичет печатласькемын вал.
Ӵем дыръя лирической героез — выль улонэ кыстӥськись возьдаськись сямо нылмурт. Со шӧдӥське, кылсярысь, «Возьдаськон», «Мон тодам вайисько», «Мон визьтэм вал азьло» но мукет кылбуръёсаз. Ашальчи Оки А. С. Пушкинлэсь «Если жизнь тебя обманет» кылбурзэ удмуртэ берыктӥз.
Эшъяськиз тодмо удмурт тодосчиен, кылбурчиен но югдытӥсен Кузебай Гердэн.
Акилина Григорьевналэн ужъёсыз пӧртэм кунсьӧр кылъёсы берыктэмын. Франциысь кылысь кылэ берыктӥсь Жан-Люк Моро гожтэ: «Ашальчи Окилэн кылбуръёсыз туж ненегесь, кышномурт кадесь». Ашальчи Окилэн француз кылэ берыктэм кылбуръёсыз кырӟанъёслы пӧрмизы ни.
Сегед

Се́гед — лымшор Венгриысь кар, Чонград меделэн центрез. Интыяськемын Тиса шур дуре. Быдӟалаезъя Венгриын со куинетӥез, улӥсьёсыз 161 921 адями. 
История.
Сегедлэн самой вашкала юртэз — карлэн тужгес бадӟым черк вӧзын сылӥсь Деметер колокольня. Азьвыл со колокольня святой Деметерлы сӥзем черклэн люкетэз вал, нош 1879 аре луэм бадӟым тудвуэн сэрен та черк куашказ (карысь ваньмыз сямен мукет юртъёс выллем ик). Малпало, со колокольня возиське XII даурысен (XIX аре со выльдытэмын вал). Со сяна, тудвуэз чиданы быгатӥз Альшоварош (Alsóváros, кылысь кылэ берыктыса, Улын кар) кварталысь францисканъёслэн черксы гинэ (XV даур, бер готика стиль).
1540 арысен Сегед — турокъёс ки улын. Соку отын мечетьёс но вал. 1686 арысен — Габсбургъёс ки улын. 1918 арысен — Венгриын.
Карлэн шораз сылэ Кафедральной собор. Сое лэсьтыны кутскизы 1913 аре, озьы ке но, Нырысетӥ дунне ож кутскемен лэсьтӥськонэз куспетӥ кариллям. Йылаз-пумаз со вуттэмын вал 1930-тӥ аръёсы.
Будапешт

Будапешт () – Венгрилэн шоркарез, Пешт меделэн центрез. Шаерлэн политической, культурной, промышленной, вузкаронъя но транспортъя центрез. Улӥсьёсыз – ог 1.7 миллион адями. Будапешт кылдӥз 1873 аре, Дунай шурлэн бур ярдураз кыллӥсь Будаез но Обудаез паллян ярдурысь Пештэн огазеяськем бере. Туала Будапештлэн 23 ёросъёсыз вань. Будапешт – туж чебер город, учкымон интыосыз пӧлысь Парламент юртэз, Сеченьи выжез, святой Стефанлэсь черксэ вераны луысал.
Меде

Ме́де (megye) — Венгриысь административно-территориальной люкетъёслэн (улосъёслэн) огъя нимзы. Венгрилэн 19 медеосыз вань, со сяна, вань на шоркар, Будапешт, сое нимаз медеен лыдъяло.
Курув

Курув (поляк кылын Kurów) – лымшор – шунды ӝужан пал Польшаын Пулавы но Люблин куспын интыяськем гурт, Курув гминалэн шоркарез (со гмина Люблин воеводствое пыре). Курув сылэ Курувка шур дурын. Улӥсьёсыз – 2820 адями (2015). Курувын вордскемын Польшаен кема аръёс ӵоже кивалтэм Войцех Ярузельский.
Семёнов, Игорь Николаевич

И́горь Никола́евич Семёнов вордскемын 1951 аре, 20 декабре Можга палан. Выжыезъя удмурт. Солэн вань улонэз герӟаськемын Можгаен но Ижен. Можгаын со пӧртэм вакытъёсы ужаз дышетскись, инженер, жилищно-коммунальной хозяйствоен кивалтӥсь луыса, кар аскивалтонлэн кивалтӥсез луыса но (1998-2000). Ижын со вылӥ дышетскемзэ басьтӥз (гурт хозяйствоя институтын; специальностез – инженер-механик). 2000–2007 аръёсы Игорь Семёнов – Кун Кенешлэн тӧроез. Улэ но ужа Ижын.
Чӧлсконъёс.
Удмурт Республикаысь Кун Кенешлэн тӧроез (Ӟ)
Удмурт Элькунлэн Кун Кенешез

Удмурт Элькунлэн Кун Кенешез () – Удмуртилэн огпалатаем парламентэз. Нырысь-валысь Кун Кенеше 100 депутат пырыса, ёзчи лыдэз 90-озь но собере 60-озь кулэсмиз. Депутатъёс вить арлы бырйисько
40-эз депутатэз огмандатъем быръён ёросъёсысь бырйиське, 20-ез — элькун парти лыдметъёслы сётэм куараосъя пропорцилыко луэ. 21 толсурозь 2021 арын парламентлэн пӧрмонэз ӝыныё-ӝыныё вал.
Чӧлсконъёс.
Удмурт Республикаысь Кун Кенешлэн официальной сайтэз (Ӟ)
Питкевич, Юрий Степанович

Ю́рий Степа́нович Питке́вич вордскемын 1951 аре 2 мае Белоруссиын, Жлобин карын. Выжыезъя белорус. Вылӥ дышетскемзэ басьтӥз Пермьысь кун политехнической институтын (1978; специальностез – инжернер-лэсьтӥськись). Егит дырысен ик Юрий Питкевич улэ но ужа Удмуртиын. 1971-1993 аръёсы Питкевич ужа Глаз карын: 1989 арозь – Чупчи механикая заводын, 1993 арозь – Глаз карысь калык депутатъёслэн кар кенешысьтызы исполнительной комитетлэн тӧроез. 1993 арысен со ужа Ижын: нырысь – Ижысь калык депутатъёслэн кар кенешысьтызы исполнительной комитетлэн тӧроезлэн нырысетӥ воштӥсез луыса, собере (1993-1995 аръёсы) – Удмурт Республикаысь Министръёслэн Кенешсылэн Тӧроезлэн воштӥсез (1995 арысен – нырысетӥ воштӥсез). 2000 арысен Юрий Питкевич – Удмурт Республикаысь Правительстволэн Тӧроез.
Чӧлсконъёс.
Удмурт Республикаысь Правительстволэн Тӧроез Юрий Питкевич (Ӟ)
Ижысь епархия

Ижысь но Удмуртиысь епархия (Ӟуч православи черк, Муско патриархат) кылдытэмын вал 1921 аре. Соку нимыз вал «Ижысь но Воткаысь епархия». Куд-ог иворъёсъя, 1934-1938 аръёсы солэн нимыз вал «Ижысь но Златоустысь епархия», но соиз осконтэмгес потэ: нырысетӥез, Златоуст кар Ижлэсь туж кыдёкын; кыкетӥез, 1931-1938 аръёсы Златоустын Свердловскысь но Ирбитысь епархилэн викариатствоез вал. 1938 аре Ижысь епархия быдтэмын вал, 1944 аре со выльысь кылдытэмын вал, 1961 аре – нош ик быдтэмын, 1988 аре – выльысь кылдытэмын.
Можга (Можга ёрос)

Можга (азьвыл удмурт нимыз Бусурман-Можга, ӟуч сямен сое ӵемысь «село Можгинское» шуыса нимало вал) — Ныша шур дурын сылӥсь черкогурт. Сое сурано ӧвӧл матын сылӥсь (ог 9 иськем) Можга карен. 
1892 аре феврале отчы вуиз тодмо кылчи Юрьё Вихман. Отын со бичаны быгатӥз Мардан атай сярысь (со палась удмуртъёслэн вашкала атайзылэн нимыз таӵе вылэм) тунсыко фольклорной материалъёс.
Шор Постол

Шор Постол (яке Ӵӧжгурт, ) — Удмуртиысь Завьял ёросысь гурт, «Шор Постол» муниципал кылдытэтлэн центрез, Ижлэсь 30 иськемын интыяськемын. Шор Постол вӧзын сылэ Постол (Вылӥ Постол) гурт (соосты ог-огзылэсь люке бадӟым сюрес – Нылга тракт). Со гуртъёсты сурано ӧвӧл Улӥ Постолэн (интыяськемын лымшор палангес, ог 8 иськемлы кыдёкын) но Постол станциен (уйшор палангес, ог 8 иськемлы кыдёкын).
Шор Постолын вань школа, гурт администрация, почта, клуб но ньыль магазин.
Почталэн индексэз: 427013
Ыбдэс

Ыбдэс () — Пичи Пурга ёросысь гурт, интыяськемын Иж — Алабго трасса вылын. Али дыре татын ог 500 адями улэ (удмуртъёс). Гуртын вань начальной школа, библиотека, нылпи сад, клуб, эмъяськонни но кык магазин. Гурт администрация но почта интыяськемын Уча черкогуртын. Почталэн индексэз: 427824.
Сёрени, Левенте

Ле́венте Сёрени () вордӥськиз 1945 арын. Тодмо венгер композитор, кырӟась, кылбурчи. Эскериз венгер калыклэсь кылдэм историзэ. Шудэ гитараен. Тросэз кылбуръёсыз кырӟанъёслы пӧрмытэмын. Со гожтӥз венгер рок-операосты. Тужгес тодмоез соос пӧлысь «Король Иштван» рок-опера (1983).
Киргизилэн гимнэз

Киргиз Республикалэн кун гимнэзлэсь текстсэ но крезьгурзэ 1992 аре 18 декабре юнматӥз Киргизиысь парламент – Вылӥ кенеш. Со гимн кутэмын вал кенешо вакытэ кылдэм Киргиз ССР-лэн гимнэз интые. Крезьгурез солэн кенешо вакытэ кадь ик кылиз, нош текст ӧжыт тупатэмын вал. Крезьгурзэ гожтӥзы Насыр Давлесов но Калый Молдобасанов, кылъёссэ гожтӥзы Джамиль Садыков но Эшмамбет Кулуев. Ӟуч вариантсэ гожтӥллям К.Акматов но М.Рудов.
Киргиз вариант
Ак мөңгүлүү аска зоолор, талаалар, 
Элибиздин жаны менен барабар.
Сансыз кылым Ала-Тоосун мекендеп,
Сактап келди биздин ата-бабалар.
Алгалай бер, кыргыз эл,
Азаттыктын жолунда.
Өркүндөй бер, өсө бер,
Өз тагдырың колунда.
Байыртадан бүткөн мүнөз элиме,
Досторуна даяр дилин берүүгө.
Бул ынтымак эл бирдигин ширетип,
Бейкуттукту берет кыргыз жерине.
Алгалай бер, кыргыз эл,
Азаттыктын жолунда.
Өркүндөй бер, өсө бер,
Өз тагдырың колунда.
Аткарылып элдин үмүт, тилеги,
Желбиреди эркиндиктин желеги.
Бизге жеткен ата салтын, мурасын,
Ыйык сактап урпактарга берели.
Алгалай бер, кыргыз эл,
Азаттыктын жолунда.
Өркүндөй бер, өсө бер,
Өз тагдырың колунда.
Ӟуч вариантэз
Высокие горы, долины, поля -
Родная, заветная наша земля.
Отцы наши жили среди Ала-Тоо
Всегда свою родину свято храня.
Вперед, кыргызский народ,
Путем свободы вперед!
Взрастай, народ, расцветай,
Свою судьбу созидай!
Извечно народ наш для дружбы открыт,
Единство и дружбу он в сердце хранит.
Земля Кыргызстана, родная страна
Лучами согласия озарена.
Вперед, кыргызский народ,
Путем свободы вперед!
Взрастай, народ, расцветай,
Свою судьбу созидай!
Мечты и надежды отцов сбылись.
И знамя свободы возносится ввысь.
Наследье отцов наших передадим
На благо народа потомкам своим
Вперед, кыргызский народ,
Путем свободы вперед!
Взрастай, народ, расцветай,
Свою судьбу созидай!
Киргиз ССР-лэн гимнэз

Киргиз Кенешо Социализмо Республикалэн гимнэз кылдытэмын вал 1946 аре, куке Киргизия пыре вал на Кенешо Союзэ. Крезьгурзэ гожтӥзы Владимир Власов, Абдылас Молдыбаев но Владимир Фере, текстсэ гожтӥзы К. Маликов, Т. Сыдыкбеков, М. Токомбаев но Аалы Токомбаев. 1992 аре, Кенешо Союзлэн куашкамез бере, со гимн интые выль гимн кутэмын вал.
Азаттыкты кыргыз эңсеп турганда,
Ала-Тоого Октябрдын таңы аткан.
Улуу орус достук менен кол берип,
Ленин бизге бак-таалайга жол ачкан.
Жаша, Кыргызстаным,
Ленин туусу колуңда.
Алгалай бер, гүлдөй бер,
Коммунизм жолунда!
Эмгек, эрдик, күрөштөрдө такшалтып,
Таалай берген улуу совет калкына.
Жеңиштерден жеңиштерге алпарат,
Элдин күчү – Лениндик партия.
Жаша, Кыргызстаным,
Ленин туусу колуңда.
Алгалай бер, гүлдөй бер,
Коммунизм жолунда!
Эл достугун болоттон бек ширетип,
Көн улуттан Союз курдик урагыс.
Жандай сүйүп даңктуу Ата Мекенди,
Түбөлүкке коммунизм курабыз.
Жаша, Кыргызстаным,
Ленин туусу колуңда.
Алгалай бер, гүлдөй бер,
Коммунизм жолунда!
Венгер кыл

Венгер кыл – венгръёслэн кылзы. Финн-угор кылъёс пӧлы пыре. Солэн матысь ӵыжы-выжы кылъёсыз – ханты кыл но манси кыл (озьы ке но, венгръёс хантыосты но мансиосты валаны уг быгато). Венгер кылын верасько Венгриын, Румыниын, Словакиын, Украинаын, Сербиын, Хорватиын, Словениын но Австриын (ваньзэ 14,5 миллион адямиос, соос пӧлысь 10 миллионэз Венгриын уло). Венгер кылэз дышето Удмурт кун университетлэн удмурт филологияя факультетаз но.
Йожеф, Аттила

Аттила Йожеф () — XX даурысь одӥгез тужгес но тодмо венгер кылбурчи, лирик. Вордӥськиз 1905 арын 11 апреле Будапештын, ассэ виыса быдтӥз 1937 арын 3 декабре Балатонсарсоын. Удмурт кылэ трос берыкъямын (И.Иванов, Анатолий Уваров). Куд-ог кылбуръёсыз — «Сад утись луо», «Огнам», «Чылкыт сюлэмын», «Кар пумын» но мукетъёсыз — ӝоген потозы Удмурт кун университетлэн Удмурт филологияя факультетаз дасям антологиын.
Кипун

Кипун гурт Шаркан черкогурт дорын интыяськемын. Отын вань 5 ульча, кытын улэ 200–300 адями. Тросэз соос пӧлысь верасько ини ӟуч кылын, удмурт кылын верасько мӧйы адямиос гинэ на. Кипунын вань кык магазинзы. Фермаын вордо скалъёсты. Нылпиос дышетско Шаркан шор ёзо школаын. Туж бадӟым спортзал вал, кудзэ бӧрысь тӥязы. Озьы ик вал начальной школа но аптека, школа али пытсамын. Вань пичи библиотека но бар. Адямиос ужало ю-тысез перерабатывать карись заводын. Пичи пиналъёслы пуктэмын нылпи сад.
Почталэн индэксэз: 427070.
Сарсак-Омга

Сарсак-Омга – Татарстанысь Огырчи ёросысь бадӟым удмурт черкогурт. Почталэн индексэз – 422206.
Ципья

Ципья́ – удмурт "Ӵабъя" черкогуртлэн ӟуч нимыз (бигер сямен "Чепья"). Интыяськемын Татарстан республикаысь Балтаси ёросын. Почтлаэн индексэз – 422243.
Балашши Балинт нимо институт

Ба́лашши Ба́линт нимо институт (венгер кылын Balassi Bálint Intézet) – кунсьӧрысь вуэмъёсты венгер кыллы но культуралы дышетонъя институт; со сяна, Балинт Баллаши нимо институтысь венгер кылэз дышетисьёсты кунгож сьӧры ужаны ысто но. Интыяськемын Будапештын. Институтлы сётэмын Балашши Балинтлэн – нимо-дано венгер кылбурчилэн, нимыз.
Балашша, Балинт

Балинт Балашша () — Улӟытон вакытысь тодмо венгер кылбурчи-лирик. Вордскемын 1554 аре 20 октябре Зойомын (али со Зволен шуыса нимаське но Словакиын интыяськемын), кулэмын 1594 аре 30 мае Эстергомын. Балинт Балашша инъет сётӥз туала венгер лирика кылбуретлы но венгер сямен нырысьсэ гожтӥз эротика кылбуръёсты.
Удмурт филологияя факультет

Удмурт филологияя, финно-угроведения но журналистикая институт — Удмурт кун университетлэн одӥгез институтэз. Со 2015-тӥ арын кылдытэмын вал. Отын ужало огъя но финн-угор кылъёсъя кафедра, удмурт кылъя но сое дышетон методикая кафедра, герман кылъёсъя кафедра, удмурт литературая кафедра, ӟуч кылъя кафедра, журналистика кафедра. Институтлэн деканэз — Наталья Владимировна Кондратьева.
Дышетскон нырысь ик мынэ удмурт кылын. Гожъяськонлэн кылыз нырысь ик — ӟуч кыл.
Факультетын ужало студия «Неофолк» но ансамбль «Чипчирган».
Неофолк (дизайнъя студия)

«Неофо́лк» — Удмурт кун университетлэн удмурт филологияя факультетэз бордын ужась дӥськут дизайнъя студия. Со усьтӥськиз 2003 аре, кивалтӥсез — Любовь Розенфельд. Cтудие вeтлӥcьёс трикотаж дӥськут кертто-куо но сое чеберман арбериос лэсьто-бичало.
Неофолк — туала модаысь одӥгез валтӥсь удыс. Азинтэ та ужез одӥг тодмо малпан: ваньмызлэсь пӧртэм но чебер луыны потон но быгатон. Винтаж, кантри но этно амалъёсты уже кутыса, студие ветлӥсьёс выль ужъёссэс дасяло. Ваньмыз та куинь амальъёс инкуазьлы матын. Соин ик «Неофолк» студиын уже куто ыж гон, етӥн шортэз, со сяна — буртчинэз но хлопокез. Дӥсез чебермало бисерен, куэн но пу арбериосын.
Студия азяз таӵе ужпум пуктэ: ас калыкедлэсь, анай-атайедлэсь куиськон, керттӥськон, пужъятскон амалъёссэс одно ик азинтоно. Базар дӥськут но туала мода медам быдтэ вылэм зэмос чеберез но дунлыкез. Удмуртъёслэсь сяна, студия озьы ик дась эскерыны мукет калыкъёслэсь дӥсяськон сямъёссэс. Али студентъёс «Такъя» коллекция бордын тыршо.
Та ужен мылпотэмзыя выро студентъёс-филологъёс, асьсэды вашкала стилез валаса дӥсяны дышетско, ас мылкыдзэс, тусбуйзэс усьто-утчало.
Студие ветлӥсьёс Ижын радъям кöня ке адӟытонъёссы но пыриськылӥзы ни. Гуртын будэм егит нылъёслы туж но туж кулэ пӧртэм дизайнэн но вуриськон амалъёсын тодматскон — калык дэрем нош ик мед выльдüськоз но улонэ етӥз мед вамыштоз.
Кантри

Кантри – со огшоры, гуртын нуллоно дӥсь котыръёс, соос костюмлы лякыт но музъемлы матын луись вылтус сёто.
Самсонов, Никвлад

Никвла́д Самсо́нов (зэмос нимыз "Самсо́нов, Влади́мир Я́ковлевич") — удмурт гожъяськись, прозаик. Вордскиз 1946 арын Удмуртиын, Пичи Пурга ёросысь Тыло гуртын. Никвлад Самсонов ассэ эскериз пӧртэм жанръёсын: гожъяз драматической мылкыдын тырмем веросъёс, миниатюраос. Пьесаосаз саклык висъялляз адями но инкуазь кусыпъёслы. Никвлад Самсонов гожъяз бадӟымесь эпической произведениос но, тужгес но тодмо луо «Адӟон» повестез но «Агбай» романэз. Повестяз со возьматыны тыршиз сьӧлыко адямилэсь улон философизэ, солэсь адямиосын кусыпъёссэ. Нош романаз эскериз удмурт литератураысь выль геройлэсь утчанъёссэ но «выль улонлэсь» геройзэ.
Никвлад Самсонов вал туала удмурт литература тулкымлэн одӥгез яркыт гожъяськисез. Кулӥз 2002 арын.
Мынам Удмуртие

«Мынам Удмуртие» () — Удмурт Республикаысь самой егитэз телерадиокомпания. Передачаоссэ возьматыны кутскиз 2002 аре 2 октябре. Телепрограммаосыз эфире потыло дециметровой диапазонын (аслаз программаосызлы нуналлы быдэ 3 час висъямын), радиопрограммаосыз — FM-диапазонын (аслаз программаосызлы — 18 час). ТРК «Удмуртия» — кун унитарной предприятие, солэн учредителез — Удмурт Республикаысь правительство.
Телепрограммаосыз пӧлысь тросэз пото удмурт кылын, ӵемысь — ӟуч титръесын. Тужгес но тодмо проект луэ реалити-шоу «По соседству мы живём» («Бускель луыса ми улӥськом»). Пиналъёслы нимаз передача вань — «Шудон корка»: нуисьёсыз – Малыок (Ольга Ардашева) но мунё Моко. Со программа «Тэффи» премиез басьтӥз (2006). «Моя Удмуртия»-лэн кизилиез — режиссёр Лев Вахитов, со — уно тунсыкоесь фильмъёслэн авторзы, «Солнечный зайчик» фильмез понна «Тэффи» премия басьтӥз (2005): отын вераськон мынӥз суредась но удмурт выжыкылъёсын книгаослы иллюстрациосты лэсьтӥсь Менсадык Гарипов сярысь. Трос проектъёс Светлана Кибординалэн. Тросэз учкизы солэсь программазэ «Витисько тонэ». Али Света нуэ котькуд кӧс нунал ӵукнаосы меӵак эфирын «Шундыберганъёс» программазэ. 
Ӟуч кылын потӥсь авторской программаосыз пӧлысь уката тодмо луэ «Шурики» нимо проект (ужа 1996 арысен). Со потӥз нырысьсэ «Новый регион» нимо Ижысь телекомпанилэн эфираз, нош али улонзэ азьланьтэ «Моя Удмуртия»-ын. Та проектлэн жанрез пумысен кивалтӥсез Юрий Широбоков вера, со комикс луэ шуыса. Та проектлэн геройесыз пӧртэм серемес учыръесы шедё; ӵемгес уже кутӥсько пӧртэм звукоподражаниос но междометиос. «Моя Удмуртия»-ын ужа бигер редакция но.
По соседству мы живём

«По сосе́дству мы́ живём» – «Моя Удмуртия» телерадиокомпанилэн телепрограммаез, эфире потылэ 2003 арысен. Со проектлэн идеяез таӵе вылэм: нырысь Иже ваемын вал удмурт пересь кышномуртъёс, кудъёсыз тодматскыны кулэ вал карын улонэн, нош вуоно араз куинь егит муртъёс гуртэ келямын вал. 2005 арын конкурсэ пыриськизы ини быдэс семьяос. Нош 2006 арын программаез нуисьёс Андрей но Марина тодмато учкисьёсты ужбергатӥсьёсын но асьсэ вылын быдэсто пӧртэм ужъёсты. Та проектлэн шорсюлмаз – чиданлык сярысь валан, кудӥз оте возысьтыд адямиез валаны но гажаны.
Прокопьев, Андрей Николаевич

Андре́й Никола́евич Проко́пьев — удмурт этнохореолог но артист. Вордскемын 1972 аре 29-тӥ коньывуонэ. Дышетскиз Удмурт кун университетын, истори факультетын. Удмурт калык эктон «Эктон корка» нимо фольклор студилэн кылдытӥсез но чеберлыко кивалтӥсез.
Гарипов, Менсадык Гарипович

Менсады́к Гари́пович Гари́пов — тодмо удмурт суредась но график. Россиысь сӥё-дано суредась, Удмуртиысь калык суредась. Вордскемын 1946 аре 16 тулыспалэ Башкириысь Татышлы ёросын, Бальзюга гуртын. Дышетскиз Бигиней черкогуртысь шор-ёзо школаын, собере — Удмуртиысь педагоги институтысь суредан-графика факультетын. 1976 аре Гарипов йылпумъяз Мускоысь полиграфи институтэз.
Гариповлэн ужъёсыз пӧлысь уката ик тодмо луо удмурт мифологилы но удмуртъёслэн вашкала улонзылы сӥзем суредъёс. Надежда Кралиналэн «Мифы, легенды и сказания удмуртского народа» книгаезлы суредъёс лэсьтэмез понна Гарипов Удмуртилэсь кун премизэ басьтӥз (1986).
Кулӥз 1998 аре.
Юнда

Юнда — Балезино ёросысь черко гурт, интыяськемын ёрослэн лымшор-шунды пуксён люкетаз, Юнда шурлэн ярдураз, Балезино чугун сюрес станцилы матын (ог 15 иськем). XX даурлэн тямыстонэтӥ аръёсаз пичи гуртъёсты быдтэмен, Юнда гурт борды юнматӥзы Малая Юнда гуртэз но, нош вуж Юндаез "Большая Юнда" ниманы кутскизы. Кык Юндаосты герӟа шур вамен выж но 500 метр гинэ. Почталэн индексэз: 427524.
Гуртын али 160 пала хозяйство, 600 пала улӥсь лыдъяське. Улӥсьесыз пӧлын бесерманъёс, удмуртъёс, бигеръёс но ӟучъёс. Юнда гурт — Балезино ёросысь бесерман калыклэн центрез. Татын вӧлмемын бесерман наречилэнлэн юнда говорез.
Юнда — «Юндинское» муниципальной образованилэн но «Прогресс» ООО-лэн (азьло СПК «Свобода») центрзы. Юндаын интыяськемын шор ёзо школа, нылпи сад, культурая но киужъя юрт, почта, амбулатория, кык вузкаронни. Бесерман культураез утёнын бадӟым инты басьтэ крезъёсты мадӥсь ансамбль но музей. Та музей 1990 арын усьтэмын вал, али со Анисья Урасинова-Волковалэсь нимзэ нуллэ, отысь шедьтыны луэ гуртлэн кылдэмез, улэм-вылэмез сярысь.
1646 арын Юндалэн нимыз нырысьсэ документъёсын пумиське: Хвалынск утемын Карино станын вань, пе, Яндашевская пустошь, отын ик интыяськемын куинь починок; соос пӧлын Юнда гурт но.
«Юнда» шуон кыллэн кытысь потэмез сярысь пӧртэм версиос вань. Куд-огез шуэ, та гуртэз Идна батыр кылдытэм, солэн ним бордысьтыз ик, куд-ог куараос воштыса гинэ, берло потӥз "Юнда" кыл. Мукетъёсыз шуо, гуртлэн нимыз Касим нимо бигерен герӟаськемын шуыса. Тапала вуыса, со пыласькем шур вуэн. Бигер сямен, пе, ‘пыласькиз’ — "юынды", озьы ик, калык верамъя, шурез нималлям. Берло вуиллям Юндаез кылдытӥсьёс но шурлэн нимызъя гуртсэс но нималлям. Нош Касим 5 иськем шур уллань кылдытэм Падера бигер гуртэз. Тодмо удмурт кылчи Тамара Тепляшина гуртлэсь нимзэ Дальлэн кыллюкамаз пумиськись "юнда" шуон кыллэн («юнда — это рыбачья мережа особого устройства»). Кызьы ваньмыз со вал зэмзэ, шуг вераны.
1836 арын гожтэм документъёсъя Юнда — со Глаз утемысь Омутнинской волостьысь починок, кытын 11 юрт, 161 улӥсь. Берло документъёсъя Юнда пыре ини Кестым волосте, нош 1913 арысен — Ягошур волосте.
Ишмуратов, Анатолий Васильевич

Анато́лий Васи́льевич Ишмура́тов — тодмо удмурт педагог, вылӥ дышетон удысын ужась. Удмурт Республикаысь культурая дано ужась. Вордскемын 1951 аре 22 ноябре. Дышетскиз Удмурт кун университетын, историяя факультетын. Аспирантураез быдтӥз Ленинградысь кун университетын 1983 арын. Педагогика наукаосъя кандидат, доцент.
1995—2000 аръёсын — Удмурт кун университетлэн удмурт филологияя факультетлэн деканэз.
2000—2003 аръёсын — социальной ужъя факультетлэн деканэз.
2002—2008 аръёсын — социальной ужъя кафедралэн кивалтӥсез.
Ар-Серги, Вячеслав

Вячесл́ав А́р-Серги́ (зэмос нимыз – Вячесла́в Вита́льевич Серге́ев; в. 1962 аре 5 апреле).— удмурт кылбурчи, сценарист, берыктӥсь но драматург. Россиысь писательёслэн союззылэн членэз. Удмурт Республикаысь калык писатель (2003). 
Вордӥськиз 1962 аре 5 апреле Завьял ёросысь Выль Казьмас ("Новая Казмаска") гуртын. Дышетскиз Удмурт кун университетын но Москваысь литературая институтын. 
Ар-Серги – пӧртэм жанръёсын гожтэм ог 30 книгаослэн авторзы. Солэн сценариезъя пуктэмын нырысетӥ удмурт кинофильм «Алангасарлэн вужерез» (киностудия «Кайрос», 1994). Озьы ик солэн гожъямъёсыз печатламын Венгриын, Эстониын, Франциын, Швециын, берыктэмын пӧртэм кылъёсы. Ачиз гожъя удмурт но ӟуч кылын. Ӵем печатлаське Москваысь валтӥсь газетъёсын но журналъёсын.
Мукши

Мукши — Якшур-Бӧдья ёросысь гурт, Ижлы матын. Отын вань шор ёзо школа, нылпи сад, почта, куинь магазинъёс. Гурт калык ужа колхозын но интыысь мувӧй но газ поттон хозяйствоын. Гуртлэн одӥг люкетэз газифицировать каремын.
Булгаков, Михаил Афанасьевич

Михаи́л Афана́сьевич Булга́ков — нимо-дано ӟуч писатель (прозаик, драматург). Вордскиз 1891-тӥ арын Киевын. Кулӥз 1940 аре Мускоын.
Эмъян удысын ужамез.
Дышетскиз Киевысь университетлэн медицинской факультетаз, кӧня ке дыр ӵоже эмъясь луыса ужаз но.
Литература удысын ужамез.
1921 аре Москвае кошкиз. Гожъяз веросъёс, эссеос, повестьёс, пьесаос, романъёс. Солэн стилез — мистической, философско-фантастической, сатирической, иронической но лирической. Самой тодмо но бадӟым романэз — «Мастер но Маргарита».
Булгаковлэн творчествоез Россиын.
Россиын туж тодмо луэ «Пуны сюлэм» повестьлэн экранизациез («Ленфильм», 1988, режиссёр Владимир Бортко, профессор Преображенскилэн роляз — Евгений Евстигнеев).
Булгаковлэн творчествоез Удмуртиын.
Солэн гожтэмъёсызъя Удмуртиысь театръёсын но спектакльёс пуктэмын вал: «Зойкалэн патерез» пьесаезъя пуктэм таӵе нимо ик спектакль Ижысь Короленко нимо кун драмая ӟуч театрын туж популярной луиз (премьера шудэмын 8-тӥ октябре 2004 аре, Зойкалэсь рользэ быдэстӥз Ольга Слободчикова, Аметистовлэсь рользэ — Иван Слободчиков). Озьы ик, Ижысь театралъёслы Булгаковлэн творчествоез Мускоысь лыктэм артистъёслэн шудэмзыя но тодмо: 11 апреле 2005 аре Ижын «Аксион» нимо культурая центрын «Мастер но Маргарита» нимо спектакльзэс возьматӥз «Театр на Юго-Западелэн» труппаез.
Удмурт кылэ Булгаковлэн произведениосыз берыктэмын öвöл на.
Этник-радио

«Э́тник-ра́дио» («EthnicRadio») – 2006 аре кылдытэм интернет-проект: интернетэтӥ передачаоссэс вӧлмытӥсь крезьгуро радиостанциос. «Этник-радиолэн» сайтаз дунтэк но уй-нуналлы быдэ 24 час ӵоже Россын улӥсь куд-ог калыкъёслэсь кырӟанъёссэс но крезьгурзэс кылзыны луэ. Вань отын удмурт крезьгуро канал но.
Проектлэн целез: тодматскыны пӧртэм шаеръёсысь интернетэз уже кутӥсьёсты Россиысь калыкъёслэн аспӧртэмлыко крезьгур культураенызы но со калыкъёс пӧлысь потэм адямиослы, кудъёсыз али вордӥськем музъемъёссылэсь кыдёкын оло нош воксё Россилэн палэназ уло, национальной крезьгурез кылзонъя луонлык сётыны.
Проектэз кылдытӥз Владислав Михайлов (улэ Мускоын).
Удмурт кыл (сайт)

«Удмурт кыл» – интернетысь удмурт кыллы сӥзем нырысетӥ сайт. Сое кылдытӥзы 2001-тӥ аре тодмо удмурт интернет-активистъёс, Виктор но Алексей Петровъёс.
Со сайтысь шедьтыны луэ удмурт кыллэн ужпумъёсыз пумысен уно тунсыко статьяос.
Захаров, Пётр Михайлович

Пётр Миха́йлович Заха́ров (1961) — удмурт кылбурчи, журналист, кылысь кылэ берыктӥсь но драматург. Россиысь гожъяськисьёслэн огазеяськонзылэн ёзчиез но Удмуртиысь гожъяськисьёслэн огазеяськонзылэн тӧроез, Удмурт ПЕН-клублэн президентэз, «Инвожо» журналлэн валтӥсь редакторез (1999). Владимир Романов нимо Кун Премилэн лауреатэз (1996).
Улон сюресэз.
Вордӥськиз 1961 аре 26 толшоре Татарстанысь Кукмор ёросысь Старая Кня-Юмья гуртын. Военной службазэ Германиын ортчиз. Собере вордӥськем гуртаз но Дэри ёросын механизатор луыса тыршиз.
Дышетскиз Удмурт кун университетын. Диплом ужез вал постмодернизм амалэн гожтэм «Обыда»
пьесаез.
Дышетсконзэ йылпумъяса, кык ар пала Дэри ёрос газетын корреспондент луыса ужаз. 1990 арысен «Инвожо» журналын проза ёзэтэныз кивалтӥз, нош 1999 арысен — валтӥсь редакторез луиз.
Творчествоез.
Пётр Захаров гожъяське пӧртэм жанръёсын. Лыдӟисьёслы со тодмо луиз 1987 арысен «Кенеш» журналын но «Советской Удмуртия» газетын печатласькем кылбуръёсыныз. Нош 1990 арысен «Инвожо» журналын ужаны кутскемез бере — публицистической ужъёсызъя но мукет кылъёсысь берыктэмъёсызъя.
1991 но 1992 аръёсы кылбуръёсыз печатласькизы «Инӟарекъян» но «Интыл» огъя бичетъёсын.
1993 аре удмурт драмтеатр пуктӥз солэсь кылбурен гожтэм «Эбга» эпической трагедизэ. 1994 аре сое возьматӥзы Финляндиын, калыккуспо финно-угор фестивальын. Та постановка туж кельшиз учкисьёслы. Финн газетъёс Пётр Захаровез ӵошатылӥзы Шекспирен но Лёнротэн.
Со аре ик «Инвожо» журналлэн 9-тӥ номераз Пётр Захаров нырысьсэ Удмуртиын печатлаз этнофутуризм сярысь статья. Со луиз Удмуртиысь этнофутуризмлэн кутсконэз.
2000 арын «Эбга» нимо книгаез потӥз. Со удмурт литератураын трагической жанрлэн выль сямен азинскемез луиз. 2001 арын — «Вож выж» книгаез.
2005 аре быдэс дуннеысь гожъяськисьёслэн «ПЕН-клуб» нимо огазеяськонзылэсь «Удмурт ПЕН-клуб» ёзнэтсэ кылдытӥз.
Произведениосыз печатласько Эстониын, Финляндиын но мукет финн-угор кунъёсын.
Пётр Захаровлэсь творчествозэ эскеронлы сӥземын литературоведлэн Алексей Арзамазовлэн «Феномен визуального в современной удмуртской поэзии» 2010 арын потэм монографиез.
Удмурт портал

«Удмурт порта́л» — 2006 аре кылдытэм вотэс-проект: удмурт кылын вотэс пыр лыдӟоно выль иворъёсын сайт. Сайтлы выль ивор ӵектыны, отысь иворъёс борды аслэсьтыз комментаризэ гожтыса кельтыны котькудӥз адями быгатэ.
Та порталлэн кылдытӥсьёсыз — тодмо удмурт вотэс-активистъёс, Виктор но Алексей Петровъёс.
Удмуртская музыка (сайт)

«Удму́ртcкая му́зыка» («Удмурт крезьгур») – 2003 аре кылдытэм интернет-проект: куд-ог удмурт кырӟанъёсын но крезьгуро композициосын сайт. Со – удмурт музыкалы сӥзем нырысетӥ сайт луэ.
Та порталлэн кылдытӥсьёсыз – тодмо удмурт интернет-активистъёс, Виктор но Алексей Петровъёс.
Перевощиков, Юрий Семёнович

Ю́рий Семёнович Перево́щиков — тодмо удмурт экономист. Вордскемын 1928 аре 13 январе туала Эгра ёросысь Чутыр черко гуртын. Экономика тодосъя наукаосъя доктор. Удмурт кун университетысь экономикая но кивалтонъя институтлэн профессорез. Куд-ог гожъямъёссэ «Ю. Пер» кушемнимен псевдонимен печатлаз.
Кельмаков, Валей Кельмакович

Вале́й Кельмако́вич Кельмако́в — тодмо удмурт кылчи. Вордскемын 1942 аре 14 толшоре Бигер шаерын, Кукмор ёросысь Тыло (Верхняя Юмья) гуртын. Кылтодон (филология) наукаосъя доктор (1993), профессор (1996). Удмурт кун университетысь огъя но финн-угор кылтодонъя кафедралэн кивалтӥсез. 1991-тӥ арын пусъемын УАССР-ысь наука удысысь дано ужась нимын, нош 1993-тӥ арын – Россия Федерациысь наука удысысь дано ужась нимын. Валей Кельмакович 1990-тӥ арысен мыло-кыдо пыриське Финно-угроведъёслэн калыккуспо огазеяськонзылэн ужаз, озьы ик 1994-тӥ арысен Финляндиысь финн-угор калыккуспо обществое пыре.
Наукае кыстӥськон сюресэз.
1964-тӥ арын Валей Кельмаков йылпумъяз Удмурт кун университетысь (соку УГПИ) филология факультетэз. Со бӧрсьы ужаны интыяськиз УдНИИ-е, тыршиз научной сотрудник луыса. 1971-тӥ арын берытскиз УГПИ-е (УдГУ-э), отын со тыршиз удмурт но финн-угор кылтодонъя кафедраын, 1983-тӥ-1989-тӥ аръёсы Валей Кельмакович та кафедраен кивалтӥз. 1995-тӥ арысен кивалтэ огъя но фин-угор кылтодонъя кафедраен. 1992-тӥ-1994-тӥ аръёсы Финляндиын удмурт кыллы дышетӥз.
Ужъёсыз.
В.К. Кельмаков — 300-лэсь ятыр кылтодос ужъёслэн авторзы луэ. Соос сӥземын кылтодонлы, диалектологилы, исторической фонетикалы но морфологилы. В. Кельмаковлэн кичӧлтэмезъя ортчытэмын перм кылъёслы сӥзем семинаръёс. Солэн юрттэмезъя но эскеремезъя поттэмын "Пермистика" сериысь даслэсь уно сборникъёс. Валентин Кельмакович тыршемъя потӥз "Удмурт вераськетъёс" - "Удмуртские диалекты" сериысь книгаос. Кылчи пыриськиз ономастикая, озьы ик финн-угор кылтодонъя но удмурт кылтодонлэн историезъя курсъёсты дасянэ. В. К. Кельмаков мыло-кыдо пыриськиз Дуннеысь финно-угроведъёслэн калыккуспо конгрессазы: Таллин (1970-тӥ ар), Будапешт (1975-тӥ ар), Турку (1980-тӥ ар), Сыктывкар (1985-тӥ), Дебрецен (1990-тӥ), Ювяскюля (1995-тӥ ар).
Тот, Силард

Силáрд Фéренцевич То́т () — венгер кылчи. Венгер, эстон но мукет славян но финн-угор кылёсъя специалист. Вордӥськиз 1970 аре 17 мартэ Будапештын. Дышетскиз Будапештысь Лоранд Этвёш нимо университетын, Ленинградысь Герцен нимо пединститутын, Ленинградысь кун университетын но Берлинысь Гумбольдт университетын.
Докторантуразэ Сегедысь Аттила Йожеф нимо университетын но Таллинысь университетын ортчытӥз.
1996–1997 аръёсы Сегедысь Аттила Йожеф нимо университетысь финн-угор кафедраын курсъёсты лыдӟиз. 1998–2001 аръёсы Тартуысь университетын, 2004–2007 аръёсы Иж карын Удмурт кун университетысь удмурт филологияя факультетын Будапештысь Балашши Балинт нимо институтлэсь командировкаын венгер кыллы дышетӥсь луыса ужаз. 2007 арысен — Тартуысь университетлэн Нарва колледжаз эстон кылъя, 2004 аре но 2008 арысен Рига карын Латвиысь университетын венгер кылъя дышетӥсь. 2010–2012 аръёсы Удмурт кун университетлэн филиалаз Кудымкарын тодосъя стажер но венгер кылъя дышетӥсь.
2001 аре Тартуысь доцент ӝыт кылдытӥз.
Солэн кичӧлтэмезъя 1996 аре Сегедысь Аттила Йожеф нимо университетын «Finnugor Világ» («Финн-угор дунне») нимо научно-популярной журнал усьтэмын вал. 1996–1998 аръёсы ачиз журналын валтӥсь редактор луыса ужаз.
Таллин

Та́ллин, Та́ллинн () — Эстонилэн шоркарез, Харью маакондлэн (Харьюмаа утемлэн) центрез. Шаерлэн политической, культурной, промышленной, вузкаронъя но транспортъя центрез. Улӥсьёсыз — 404 542 адями. Туала Таллинлэн 8 ёросъёсыз вань (Хааберсти, Кесклинн, Кристийне, Ласнамяэ, Мустамяэ, Нымме, Пирита но Уйшор Таллин). Таллин — туж чебер вaшкaлa кар. Историын со озьы ик тодмо Ревель (немец сямен: Reval) ним улын.
Гордеева, Наталья

Наталья Гордеева (Natalja Gordejeva) — эстон филолог, эстон кылъя специалист, урал кылъёсъя магистр (2001). Выжыезъя удмурт, вордскемын 1975 арын Пичи Пурга ёросысь Баграш-Бигра гуртын. Дышетскиз Тартуысь университетын, философияя факультетын. 1999-тӥ арысен Тарту университетлэн Нарва колледжаз эстон кыллы дышетӥсь луыса ужа.
Амстердам

Амстердам () – Нидерландлэн шоркарез. Улӥсьёсыз – ог 750.000 адями.
Варшава

Варшава ( , , , ) – Польшалэн шоркарез. Улӥсьёсыз – ог 1 726 581 (2014) адями. Варшава сылэ Польшалэн шор люкетаз, Висла шур дурын. Со Мазовия воеводстволэн шоркарез.
Вупперталь

Вупперта́ль () — Германиысь Уйпал Рейн-Вестфалия федерал музъемысь кар. Со — Фридрих Энгельслэн вордскем интыез.
Киров улос

Киров улос — Россия Федерациысь субъект, Волга-Урал регионысь улос. Центрез — Киров кар. Пыре Приволжской федеральной округе.
Территориез: 120,8 тыс. км² (2005). Улӥсьёсыз 1461.3 сюрс адями (2005). Улӥсьёслэн плотностьсы: 12,8 адями/км (2005), соос пӧлын каръёсын улӥсьёс: 72,4 % (2005).
Улосын улӥсь калыкъёс: ваньмызлэсь трос ӟучъёс — 91,8 %, со сяна поръёс — 2,6 %, бигеръёс — 2,2 %, удмуртъёс — 1,4 % но мукетъёсыз.
Ужаны ярамон адямиосызлэн лыдзы — 911 сюрс.
Киров улос 39 муниципал ёрослы люкемын, 18 каръёсыз пӧлысь тужгес бадӟымъёсыз луо: Киров, Кирово-Чепецк, Вятские Поляны, Котельнич, Слободской, Яранск, Омутнинск/
Историез.
Туала Киров улослэн музъемез 1934 арозь пыре вал Горький шаере, собере нимаз Киров шаер кылдытэмын вал. 1936 аре толсур толэзе Киров шаер Киров улосэ пӧрмытэмын вал.
История но лулчеберет синпелтъёслэн лыдзы 3546 луэ, кудъёсыз пӧлысь 806-ез кунэн утиське.
Кивалтӥсьёсыз.
ИКП(б)-лэн Киров шаерысь/улосысь комитетэзлэн нырысетӥ секретарьёсыз
Киров шаерысь/улосысь быдэстон комитетлэн тӧроосыз:
Киров улосысь администрацилэн йыръёсыз
Киров улосысь губернаторъёс
Киров улосысь калык депутатъёслэн кенешсылэн тӧроосыз
Киров улосысь закон кылдытон собранилэн (2002 арлэн июль толэзёзяз — Киров луосысь думалэн) тӧроосыз
Экономика но транспорт.
Улос пыр Урал, Сибирь, Дальний Восток шаеръёсты Мускоен герӟась чугун сюресъёс ортчо. Огъя кузьдалаез — 1100 искем. Вань аэропорт. Асфальтэн шобыртэм автомобиль сюресъёс кыстӥсько 9690 искем. Вятка шур кузя ортчись ву сюреслэн кузьдалаез 1800 искем луэ.
Улослэн узырлыкез — нюлэс (54 % лысо писпуос), огъя лыдыз 1,2 млрд куб. метр луэ; торф, огъя лыдыз 1,1 млрд тонн луэ; мувой.
Шаерын ог 18 пала пӧртэм минерал ву вань, кудъёссэ эмъяськон амалэн куто.
Экономикалэн валтӥсь люкетэз — обработкаен герӟаськем производство (80 %). Тужгес азинскемын химия удобрение поттон удыс (кунгож сьӧры вузам удобрениос пӧлысь 30%-ез поттӥське Киров улосын).
Волга-Урал регион

Во́лга-Урал регион (Ура́ло-Пово́лжье) — Россилэн гуманитарной географиысьтыз валатон. Наукаын но культура удысын ужасьёс озьы ӵемысь шуо Россилэсь оглюкетсэ, кудаз пыро Волга но Кам доры, Урал гурезьёс азе интыяськем Россия Федерациысь субъектъёс. Соос пӧлы ӵемгес пырто Удмуртиез, Татариез, Башкириез, Чувашиез, Марий Элэз, Мордовиез, Киров улосэз но куд-ог бускель улосъёсты.
Волга-Урал регион туж висъяське, кылсярысь, Центральной Россиялэсь география ласянь но, культура ласянь но. Та регионлэн тодметъёсыз пӧлы таӵеоссэ пыртыны луысал: калыкъёс но кылъёс, культураос но религиос ласянь троспӧртэмлык но тупаса улон, Мусколэсь кыдёкынгес улон но огвакытэ ик Россилэн европейской люкетаз, Европалэн культурно-семантической бусыяз интыяськон.
Волга-Уралысь калыкъёслэн духовной культураосазы (кылсярысь, мифологиын, этнографиын, музыкаын, литератураын) туж уно огъя интыос вань. Отысь калыкъёслэн кылъёс куспазы кемаласен ини люконтэм герӟет кылдэмын (куд-ог учёнойёс, кылсярысь, Габор Берецки но Евгений Хелимский, таӵе югдурез лыдэ басьтыса, Волга-Уралысь кылъёслэн союззы сярысь выль валатон юнматыны туртто).
Мориа, Поль

Поль Мориа́ () — быдэс дуннелы тодмо композитор, дирижёр но аранжировщик, Россиын тужгес тодмо француз крезьгурчи. Вордскемын Марсельын 1925 аре 4 мартэ крезьгурчиослэн семьяязы. Пинал дырысен ик вуоно крезьгур талантсэ синйылтыны луэ вал: ньыль аресысен Поль шудыны кутскиз фортепьяноен, соин ик солэн атаез ыстӥз егит Полез (солы дас арес гинэ вал соку) Марсельысь консерваторие. Консерваториез Поль азинлыко быдтӥз фортепиано классъя. Отын сое классической крезьгурлыгес дышетылӥзы ке но, ассэ сое ас бордаз трослы кыскиз джаз. 17 арес луыса Поль люка аслэсьтыз нырысетӥ орекстрзэ но та эшъёсыныз ӵош отӥ-татӥ ветлэ Франциетӥ. Кӧня ке дыр улыса, со тунсыкъяськыны кутскиз эстрада крезьгурен, гожтэ популярной крезьгуръёслы нырысетӥ аранжировкаоссэ.
Солэн нимыз тросэзлы тодмо луэ, но 1958 аре, Париже лыктэм бере, солы но солэн оркестрезлы грамзаписья одӥгаз фирмаын аккомпанемент карыса ужаны ӵектӥллям. Поль Мориа ужаз аранжировщик луыса но, собере та ужен ӵош аслэсьтыз композициоссэ но кылдытыны кутске. Соос уката ик йылэтӥзы Польлэсь данзэ: пӧртэм вакытъёсы со гожтэ крезьгуръёс Шарль Азнавурлэн, Далидалэн, Морис Шевальелэн, Мирей Матьёлэн кырӟанъёссылы. Кылсярысь, Азнавурлы Мориа сю кызьлэсь трос крезьгуръёс аранжировать карем.
1962 аре Поль Мориалэн крезьгурез «Chariot» (гожтэмын Франк Пурселен и Раймонд Лефеврен ӵош) Европаысь «Евровидение» фестивальын гран-при басьтыны быгатӥз. 1963 аре нош со туж яратоно луиз США-ын улӥсьёс пӧлын (солы гожтэмын вал англи текст но сётэмын англи ним — «I will follow him»). 1965 аре Мориа кылдытэ «Сиосын шудон бадӟым орекстрзэ».
1967 аре Мориа нырысьсэ вуэ СССР-е, Мирей Матьёлэн аккомпаниаторез луыса. Вераны кулэ, ӵапак Мирей Матьёен ӵош ужаса Мориа асьлэстыз тужгес усто пластинкаоссэ гожтыса кельтыны быгатэм. Соос пӧлысь огез — «Viens ce soir» — пусъемын вал Франциысь эмъясьёслэн обществозылэн призэныз (Мориа шуоз на, солы та приз ваньмызлэсь мукет наградаослэсь дуногес луэ, пе). Матьёлэн но Мориалэн ӵош гожтэм альбомзы — «Mireille Matieu chante Paul Mauriat» — Франциын туж яратоно луэм.
1968 аре Мориалэн пластинкаез «L'amour est bleu» быдэс дуннеетӥ вӧлме, солэн тиражез 6 миллионлэсь экземпляр вылэм. Сое «зарни» шуиллям США-ын, Австриын, Канадаын, Аргентинаын, Мексикаын, Япониын, Бразилиын. Франциын со пластинка Бадӟым диск премиез утэм.
Мориа гастрольёсы ветлэм США-е, Японие (Япониын сое туж ӟеч тодо но ярато, ачиз нош Мориа аслэсьтыз нырысетӥ авторской альбомзэ— «Love sounds journey» (1976) — ӵапак Японилы сӥзем), озьы ик со ветлэм Австралие, Бразилие. Куинь пол со вуылӥз Россие: 1967 аре (Мирей Матьёен ӵош), 1978 аре (аслаз орекстреныз) но 2002 аре. Россиын али но туж ярато Мориалэсь крезьгуръёссэ: «Un home et une femme», «Parapluies de Cherbourg», «Toccata», «Manchester et Liverpool» но мукетъёссэ.
Поль Мориа кулӥз 2006 аре 3 ноябре Перпиньянын, Франциын.
Чӧлсконъёс.
Европа кылъёсын:
Ӟуч кылын:
Эхо Москвы

«Э́хо Москвы́» («Мусколэн чузъяськись куараез») — Россилэн радиостанциоысыз пӧлысь одӥгез тодмоез. Эфирын ужзэ кутскиз 1990 аре 22 августэ (соку солэн нимыз вал «Радио-М»). Эфирын со ужа быдэс уй-нунал, передачаосыз пӧлын уката трос выль иворъёс, озьы ик, саклык виъяське на культура, спорт удысысь иворъёслы, аналитик но автор программаослы.
Куд-ог аналитикъёслэн малмапъёссыя, «Эхоез» кылзэ ог 600 сюрс адями Мускоын но ог 1.5 млн. адями Россилэн мукет регионъёсаз.
«Эхо Москвы» политика ласянь туж зол ангажированной канал луэ шуыса тодмо. Ужасьёсызлэн идеологизы туж матын Россиысь либеральной оппозицилы, «правой» партиосысь членъёслы но кивалтӥсьёсты котьку яратӥсьтэм огшоры ӟуч интеллигенцилы. Озьы ке но, Россиысь кивалтӥсьёс «Эхолэн» ужезлы уг люкето. Со сяна, радиостанцилэн 66% акциосыз — Россиысь кун концерн Газпромлэн кияз (кылемез нош редакциысь муртъёслы люкемын).
«Эхоез» туж уг ярато «патриот» шуонъёс (политика ласянь позициез понна но, редакциысь муртъёс пӧлын тросэз еврейёс луо бере но).
Телеэфирын.
RTVi телеканалын потылэ «Особое мнение» телепередача.
Катовице

Катови́це ( , 1953-1956 "Stalinogród" , , силез кылын "Katowicy") — Польшаысь кар. Со интыяськемын Польшалэн лымшор палаз, Силезиын, Клодница но Рава шуръёс вылын. Силезия воеводстволэн шоркарез. Улӥсьёсыз – ог 303 314 (2014) адями. Кар статуссэ со басьтӥз 1865 аре. Кема аръёс ӵоже карен кивалтӥзы Силезиысь немецъёс — 1918 арозь ик со Германие пыре но вал.
1954–1956 со нуллӥз Сталинлэсь нимзэ (Сталиногруд ‘Сталин кар’). 
Катовицеын улэ ог 315 сюрс адями. Карын вань вашкала дырысен кылем но алигес гинэ лэсьтэм юртъёс, вань пичи аэропорт Муховец. Азьвыл Катовице тодмо вал эгыр поттонъя но металлургияя предприятиосыныз.
Чӧлсконъёс.
поляк но англи кылъёсын:
Азин, Владимир Мартинович

Влади́мир (Вольдема́р) Марты́нович (Ма́ртинович, Миха́йлович) А́зин — Граждан ожысь герой, горд полководец.
Вордскемын 8-тӥ коньывуонэ (вуж стилья 26-тӥ куарусёнэ) 1895-тӥ аре Витебск губерниысь Полоцк утемысь Марьяново гуртын вуриськисьлэн семьяяз. Выжыезъя латыш (соин ик солэсь нимзэ пӧртэм сямен гожъяло). Дышетскиз черк приход школаын, собере Полоцкысь реальной училищеын (1910—1911). Ужаз куон фабрикаын, собере — вань Россиысь Горд кирослэн земской союзаз.
1916-тӥ арысен, толшор толэзьысен (Нырысетӥ дунне ож дыръя) — ожмаськись армиын. Службазэ Смоленск губерняын инженер батальонын ортчытъяз. 1917-тӥ арлэн пумаз Псков-Двинск палан немецъёс пумит ожмаськиз. 1918-тӥ аре толшор толэзе Азин латыш коммунизмо отрядлэн командирез луэ. Сокугес ик пыре большевик партие. Ӧжыт улыса, отрядэныз Вяткае лыктэ. 1918-тӥ арлэн пӧсьтолэзьысеныз кивалтэ Шунды ӝужан пал фронтысь Вятка батальонэн, собере, август толэзьысен — та фронтысь ик кыкетӥ армиысь Бурпал Арск группаез валтыны кутске. Сентябрь толэзе солэн группаез Кузонэз мозмытонын бадӟым рользэ шудыны быгатӥз. 1918 арысен, 7-тӥ куарусёнысен Кыкетӥ сводной дивизиез валтэ; со дивизиен азинлыко мозмытэ Сарапулэз, Ижез, Воткаез, Кунгурез, Красноуфимскез, Екатеринбургез. Ваньмыз со ожмаськонъёсын Азин возьматэ аслэсьтыз чик кышкасьтэм луэмзэ.
Собере Азин 10-тӥ армиысь 28-тӥ стрелковой дивизиез валтэ, ожмаське Колчаклы но Деникинлы пумит. 1920-тӥ аре 28-тӥ толшоре Азинлэн дивизиез нырысетӥез Маныч шур дуре потӥз, нош 17-тӥ тулыспалэ ини Мамонтовлэн вал вылын ворттӥсьёсыз сое быдэсак пазьгизы. Азин пленэ шедемын, но 18-тӥ тулыспалэ пленын виемын.
Солэн нимыз сётэмын Ижысь, Кузонысь, Полоцкысь ульчаослы.